ጤፍ በዓለም ህዝብ ዘንድ እየተፈለገ ነው
በካልሲየም፣ በአይረንና በፕሮቲን ስለመበልጸጉ በጥናት የተረጋገጠው ጤፍ ለምግብነት መዋሉ በኢትዮጵያ ብቻ መሆኑ ቀርቶ አለም የሚሻማበት ምግብ ሊሆን እንደሚችል ዘጋርዲን በድረ-ገጹ አስነብቧል፡፡በኢትዮጵያ ከ6 ነጥብ 3 ሚሊዮን በላይ አርሶ አደሮች የሚያመርቱት የኢትዮጵያ ዋንኛው የምግብ እህል ጤፍ አሁን ላይ በይዘቱ ጠቀሜታው የጎላ በመሆኑ የዓለም ህዝብ ሊቋደሰው እንደሚገባ ድረ-ገጹ ጠቅሷል፡፡20 በመቶ የሚሆነውን በኢትዮጵያ ከሚመረተው የእህል ሰብሎች ውስጥ የሚሸፍነው ጤፍ በብዛት ቢመረትም እስከአሁን በኢትዮጵያ ዋንኛው የምግብ አይነት ከሆኑት ውስጥ ግንባር ቀደሙን ስፍራ ቢይዝም በሌሎች ሐገራት ግን እምብዛም ትኩረት ያላገኘ ሰብል ነው፡፡ድረ-ገጹ እንዳስነበበው ጤፍ በኢትዮጵያ ለምግብነት የሚውለው በዋናት በእንጀራ መልክ ተዘጋጅቶ ቢሆንም በምርምር ማገዝ ከተቻለ ስንዴን በመተካት ፓስታ፣ ማካሮኒ እና ተመሳሳይ ምግቦችን ለማዘጋጅት ይውላል፡፡እንደጥናቱ ውጤት ጤፍ አሁን በተባው ደረጃ በዓለም ላይ ተፈላጊነቱ ጨምሮ ለምግብነት ከዋለ ኢትዮጵያ ለዓለም ህዝብ ያበረከተችው ከቡና ቀጥሎ ሁለተኛው የምግብ ሰብል ይሆናል እንደ ዘጋርዲያን፡፡በኢትዮጵያ የግብርና መር ኢኮኖሚ ስርዓትን በመከተል በሚሰራው ሥራ መሰረትም በጎርጎሮሳውያኑ 2015 የጤፍ ምርትን በዕጥፍ ለማሳግ በማቀድ እየተሰራ ነው፡፡ ምንጭ፤- ኢሬቴድ